《晚春曲》
明代·高得旸

香雨飘红换新绿，雏鸾怨咽参差玉。
画阑坠露泣残妆，远翠愁山蛾黛蹙。
劳劳乳燕说乌衣，海天凝云烟草迷。
东流苦长西日短，惆怅花前?畐卮。
绣幕深沉雨声小，梦入神山良夜悄。
镜里韶华又一年，曲渚鸡鸣锦屏晓。

作者简介：（?—1410）名一作德旸。明浙江钱塘人，字孟升，号节庵。迁居临安。洪武间，有司以文学荐，三为校官。永乐初，擢为宗人府经历，充《永乐大典》副总裁。九年，以解缙案，连累下狱，瘐死。有《节庵集》。